CELEX: 62021TN0014
Language: da
Date: 2021-01-15 00:00:00
Title: Sag T-14/21: Sag anlagt den 15. januar 2021 — Ryanair mod Kommissionen

1.3.2021   
            
            
               DA
            
            
               Den Europæiske Unions Tidende
            
            
               C 72/33
            
         
      Sag anlagt den 15. januar 2021 — Ryanair mod Kommissionen
      (Sag T-14/21)
      (2021/C 72/44)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 21. august 2020 om statsstøtte SA.57544(2020/N) — Belgien COVID-19: Støtte til Brussels Airlines annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at Europa-Kommissionen har anvendt de midlertidige rammebestemmelser urigtigt, idet den har fastslået, at lånet til Brussels Airlines var i overensstemmelse med de midlertidige rammebestemmelser, og at Brussels Airlines er berettiget til rekapitaliseringsstøtte, idet den har undladt at undersøge, om der fandtes andre, mere hensigtsmæssige og mindre fordrejende foranstaltninger end rekapitalisering, idet den har fastslået, at rekapitaliseringsbeløbet var forholdsmæssigt, og idet den har undladt at indføre et reelt forbud mod Brussels Airlines’ aggressive vækst.
               
            
                  2.
               
               
                  Andet anbringende om, at Europa-Kommissionen har anvendt artikel 107, stk. 3, litra b), urigtigt, idet den har fastslået, at støtten afhjælper et alvorligt problem i den belgiske økonomi, og idet den har tilsidesat forpligtelsen til at afveje støttens gunstige virkninger og dens negative indvirkning på samhandelsvilkårene og konkurrencen (dvs. »afvejningstesten«).
               
            
                  3.
               
               
                  Tredje anbringende om, at afgørelsen tilsidesætter de almindelige principper om forbud mod forskelsbehandling, den frie udveksling af tjenesteydelser og den frie etableringsret.
               
            
                  4.
               
               
                  Fjerde anbringende om, at Europa-Kommissionen har undladt at indlede en formel undersøgelsesprocedure på trods af alvorlige vanskeligheder og har tilsidesat sagsøgerens proceduremæssige rettigheder.
               
            
                  5.
               
               
                  Femte anbringende om, at Kommissionen har tilsidesat begrundelsespligten.